BODOLAND रादाब- कक्राझार, 08 मे : मिरु बिजेपिनि दैदेनगिरिआ आसामनि दाजानो गोनां सरकारनि सायाव सावरायनो गिबि मन्थ्रि सर्बानन्द सन’वाल आरो मन्थ्रि ड० हिमन्त बिस्व सर्माखौ दिल्लिसिम लेंहरदोंमोन। दिनै सानैबो दैदेनगिरिया दिल्लियाव नुजाथि हैना मिरु बिजेपिनि आफादगिरि जे पि नाड्डानि न’आव मोनसे मेलाव बाहागो लायो। मख’नो गोनांदि नाड्डानि न’आव जानाय बे मेला नै घन्टानिबो बांसिम जादोंमोन। जेराव दोलोनि गोजौ थाखोनि दैदेनगिरिफोरबो दंमोन। मेल जोबखांनायनि उनाव मन्थ्रि सर्माआ खौरांगिरिनि सिगाङाव बुङोदि रुबिबाराव गुवाहाटीयाव बिजेपि लेजिसलेटिभ पार्टिनि जथुम्मा जागोन। बे जथुम्मानि उनावनो आसामनि जानो गोनां गिबि मन्थ्रिया सोर जागोन मिथिनो हागोन।